2004/357/EY: Komission päätös, tehty 7 päivänä huhtikuuta 2004, päätöksen 1999/217/EY muuttamisesta aromiaineluettelon osalta (ETA:n kannalta merkityksellinen teksti) (tiedoksiannettu numerolla K(2004) 1273)



Virallinen lehti nro L 113 , 20/04/2004 s. 0028 - 0036



Komission päätös, tehty 7 päivänä huhtikuuta 2004, päätöksen 1999/217/EY muuttamisesta aromiaineluettelon osalta (tiedoksiannettu numerolla K(2004) 1273) (ETA:n kannalta merkityksellinen teksti) (2004/357/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikkeissa käytettyjä tai käytettäväksi tarkoitettuja aromiaineita koskevan yhteisön menettelyn määräämisestä 28 päivänä lokakuuta 1996 annetun Euroopan parlamentin ja neuvoston asetuksen (EY) N:o 2232/96(1), sellaisena kuin se on muutettuna asetuksella (EY) N:o 1882/2003(2), ja erityisesti sen 3 artiklan 2 kohdan sekä katsoo seuraavaa: (1) Asetuksessa (EY) N:o 2232/96 vahvistetaan menettely elintarvikkeissa käytettyjä tai käytettäväksi tarkoitettuja aromiaineita koskevien sääntöjen määrittämiseksi. Asetuksessa säädetään, että jäsenvaltioiden toimitettua ilmoitukset aromiaineista, joiden käyttö sallitaan niiden alueella markkinoitavissa elintarvikkeissa, ja komission tutkittua nämä ilmoitukset laaditaan aromiaineluettelo (jäljempänä "luettelo"). (2) Asetuksen (EY) N:o 2232/96 mukaisesti on lisäksi laadittava luettelossa olevia aromiaineita koskeva arviointiohjelma (jäljempänä "arviointiohjelma"), jolla tarkistetaan, ovatko kyseiset aromiaineet asetuksen liitteessä esitettyjen yleisten käyttöperusteiden mukaisia. Asetuksessa (EY) N:o 2232/96 säädetään, että aromiaineiden markkinoille saattamisesta vastuullisten on toimitettava komissiolle niiden arviointia varten tarvittavat tiedot. Asetuksessa säädetään niin ikään, että kun arviointiohjelma on pantu täytäntöön, vahvistetaan luettelo aromiaineista, joiden käyttö on sallittu kaikkien muiden aineiden käytön ollessa tällöin kielletty. (3) Asetuksen (EY) N:o 2232/96 mukaisesti tehtiin 23 päivänä helmikuuta 1999 päätös 1999/217/EY(3) Euroopan parlamentin ja neuvoston asetuksen (EY) N:o 2232/96 mukaisesti laaditun, elintarvikkeissa käytettyjä aromiaineita koskevan luettelon hyväksymisestä. Päätöstä on viimeksi muutettu päätöksellä 2002/113/EY.(4) (4) Euroopan parlamentin ja neuvoston asetuksen (EY) N:o 2232/96 mukaisen arviointiohjelman hyväksymisen edellyttämien toimenpiteiden vahvistamisesta 18 päivänä heinäkuuta 2000 annetussa komission asetuksessa (EY) N:o 1565/2000(5) säädetään, että tiettyjen luettelossa mainittujen aineiden saattamisesta markkinoille vastuullisen henkilön on toimitettava aineista tietyt tiedot, joita tarvitaan niiden arviointiin. (5) Määräaikojen säätämisestä tietojen toimittamiselle niiden elintarvikkeissa käytettävien aromiaineiden arvioimista varten, joilla on määrätty kemiallinen koostumus, 11 päivänä huhtikuuta 2002 annetussa komission asetuksessa (EY) N:o 622/2002(6) vahvistetaan määräajat asetuksessa (EY) N:o 1565/2000 vaadittujen, aromiaineiden arviointiin tarvittavien tietojen toimittamiselle. Eräiden aineiden osalta ei kuitenkaan ollut toimitettu tietoja vahvistettuun määräaikaan eli 31 päivään joulukuuta 2002 mennessä, eikä mikään taho ole ilmoittanut komissiolle aikovansa niitä vielä toimittaa. Siksi on mahdotonta arvioida ennen arviointiohjelman täytäntöönpanon valmistumista, vastaavatko kyseiset aineet asetuksessa (EY) N:o 2232/96 vahvistettuja aromiaineiden yleisiä käyttöperusteita. Tämän vuoksi on aiheellista poistaa nämä aineet luettelosta. (6) Luettelon sisältämien aromiaineiden tarkastelussa havaittiin joitakin epäjohdonmukaisuuksia, jotka liittyivät tiettyjen aineiden nimiin (FL-nro 06.100 ja FL-nro 06.131) ja tiettyjen kemikaalien numeroihin (FL-nro 02.027, FL-nro 07.033, FL-nro 07.153 ja FL-nro 09.578). Lisäksi havaittiin tapauksia, joissa sama aine mainittiin luettelossa eri kemiallisella nimellä (FL-nro 02.228 ja FL-nro 02.027, FL-nro 07.221 ja FL-nro 07.033). Nämä epäjohdonmukaisuudet olisi oikaistava. (7) Komission tekemässä tarkastelussa kävi lisäksi ilmi, että erityyppisistä kiniineistä ainoastaan kiniinihydrokloridia (FL-nro 14.011), kiniinimonohydroklorididihydraattia (FL-nro 14.155) ja kiniinisulfaattia (FL-nro 14.152) käytetään aromiaineina. Muut kiniinimuodot (FL-nro 14.146 ja FL-nro 14.154) pitäisi siis poistaa luettelosta. (8) Elintarvikealan tiedekomitea totesi 26 päivänä helmikuuta 2002 antamassaan lausunnossa, että N-(4-hydroksi-3-metoksibentsyyli)-8-metyylinon-6-enamidi (kapsaisiini, FL-nro 16.014) on genotoksinen. Kapsaisiinia esiintyy luontaisesti Capsicum-lajeissa (esim. maustepaprikoissa, cayennessa ja paprikassa). Maustepaprikoiden nauttimisen runsaina määrinä on raportoitu aiheuttavan syöpäriskin. Vaikka Euroopan unionissa saatavat suurimmat päiväannokset ovat syövän kanssa yhteydessä olevia tasoja huomattavasti pienemmät, kapsaisiinin lisäämistä sellaisenaan ruokaan olisi vältettävä, koska tällainen käyttö ei vastaa asetuksen (EY) N:o 2232/96 liitteessä vahvistettuja aromiaineiden yleisiä käyttöperusteita. Aine pitäisi siksi poistaa luettelosta. (9) Kahden luettelossa olevan aineen (CN060 ja CN061) osalta on ilmoituksen tehnyt jäsenvaltio peruuttanut ilmoituksensa. Nämä aineet pitäisi siksi poistaa luettelosta. (10) Ei ole asianmukaista pitää voimassa luottamuksellista koodia sellaisille aineille, jotka on muussa yhteydessä ilmoitettu koko nimellään ja joita on pidetty kaupan luettelon laatimishetkellä. (11) Elinkeino on toimittanut tietoja tietyistä aineista, jotka on päätöksen 1999/217/EY liitteen osassa A olevassa Huomautuksia-sarakkeessa merkitty viitenumerolla 4 ja joista oli kyseisen päätöksen mukaisesti annettava lisätietoja. Näyttöä toimitettiin erityisesti siitä, että kyseiset aineet ovat aromiaineita. Kyseistä liitettä olisi muutettava poistamalla viittaus numeroon 4. (12) Luetteloa olisi syytä korjata antamalla FLAVIS-numero eräille aineille, joita luettelon laatimishetkellä pidettiin kaupan, jotta nämä aineet otettaisiin asianmukaisesti mukaan arviointiohjelmaan. (13) Jäsenvaltiot ovat toimittaneet ilmoituksia uusista aromiaineista, jotka olisi otettava mukaan arviointiohjelmaan ja siksi sisällytettävä luetteloon. (14) Joidenkin vastikään ilmoitettujen aineiden osalta ilmoittava jäsenvaltio pyysi asetuksen (EY) N:o 2232/96 sekä yksityiskohtaisista säännöistä, joita noudattamalla jäsenvaltioiden ja Euroopan talousalueesta tehdyn sopimuksen allekirjoittajamaiden olisi varmistettava Euroopan parlamentin ja neuvoston asetuksessa (EY) N:o 2232/96 tarkoitettujen aromiaineiden kehittämiseen ja valmistukseen liittyvän henkisen omaisuuden suoja, 21 päivänä huhtikuuta 1998 annetun komission suosituksen 98/282/EY(7) mukaisesti aineiden määrittämistä siten, että voidaan suojella niiden valmistajien teollis- ja tekijänoikeuksia. Kyseiset aineet olisi siksi mainittava päätöksen 1999/217/EY liitteen osassa B. (15) Päätös 1999/217/EY olisi näin ollen muutettava vastaavasti. (16) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 1999/217/EY liite tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 7 päivänä huhtikuuta 2004. Komission puolesta David Byrne Komission jäsen (1) EYVL L 299, 23.11.1996, s. 1. (2) EUVL L 284, 31.10.2003, s. 1. (3) EYVL L 84, 27.3.1999, s. 1. (4) EYVL L 49, 20.2.2002, s. 1. (5) EYVL L 180, 19.7.2000, s. 8. (6) EYVL L 95, 12.4.2002, s. 10. (7) EYVL L 127, 29.4.1998, s. 32. LIITE Muutetaan päätöksen 1999/217/EY liite seuraavasti: 1) Lisätään liitteessä ennen osaa A olevan johdanto-osan kolmanteen kappaleeseen seuraava kohta 6: "6. Aine, jota ei saa käyttää elintarvikkeissa, ellei sitä ole laillisesti saatettu markkinoille asianomaisissa jäsenvaltioissa." 2) Muutetaan osa A seuraavasti: a) Muutetaan i-vi alakohdassa mainituilla FL-numeroilla varustettuja aineita koskevat merkinnät seuraavasti: i) Korvataan FL-numeroon 02.027 liittyvä CAS-sarakkeessa oleva merkintä 141-25-3 merkinnällä 6812-78-8 ja Einecs-sarakkeessa oleva merkintä 205-473-9 merkinnällä 229-887-4. ii) Korvataan FL-numeroon 06.100 liittyvä Nimi-sarakkeessa oleva merkintä asetaldehydidipentyyliasetaali merkinnällä 1,1-dipentyylioksietaani. iii) Korvataan FL-numeroon 06.131 liittyvä Nimi-sarakkeessa oleva merkintä 1-etoksi-3-metyyli-1-isopentyylioksibutaani merkinnällä 1-etoksi-1-(3-metyylibutoksi)-3-metyylibutaani. iv) Korvataan FL-numeroon 07.033 liittyvä CAS-sarakkeessa oleva merkintä 95-41-0 merkinnällä 11050-62-7. v) Korvataan FL-numeroon 07.153 liittyvä CAS-sarakkeessa oleva merkintä 1803-39-0 merkinnällä 20489-53-6. vi) Korvataan FL-numeroon 09.578 liittyvä CAS-sarakkeessa oleva merkintä 19089-92-0 merkinnällä 1617-25-0. vii) Korvataan FL-numeroon 12.201 liittyvä CAS-sarakkeessa oleva merkintä 57074-34-7 merkinnällä 94293-57-9. b) Poistetaan taulukosta rivit, jotka koskevat seuraavilla FL-numeroilla varustettuja aineita: ">TAULUKON PAIKKA>" c) Poistetaan taulukon Huomautuksia-sarakkeesta numero 4 seuraavilla FL-numeroilla varustettujen aineiden kohdalta: ">TAULUKON PAIKKA>" d) Lisätään taulukkoon seuraavat rivit: ">TAULUKON PAIKKA>" 3) Korvataan osassa B oleva taulukko seuraavasti: "Asetuksen (EY) N:o 2232/96 3 artiklan 2 kohdan mukaisesti ilmoitetut aromiaineet, joiden osalta on pyydetty suojaamaan valmistajan teollis- ja tekijänoikeuksia >TAULUKON PAIKKA>"